《宝相花》
宋代·舒岳祥

春风不到上林花，流落民间日又斜。
曾向玉堂承雨露，可堪金屋委尘沙。
生来富贵由天分，到底风流出内家。
莫讶绿繁伤手刺，幽贞难犯可吁嗟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。